ddrg/super_eurlex huggingface dataset:
KOMMISSIONENS BESLUTNING af 12. oktober 1998 om ændring af beslutning 97/20/EF om listen over tredjelande, der opfylder betingelserne for ligestilling med hensyn til betingelserne for produktion og afsætning af toskallede bløddyr, pighuder, sækdyr og havsnegle (meddelt under nummer K(1998) 2967) (EØS-relevant tekst) (98/571/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/492/EØF af 15. juli 1991 om sundhedsmæssige betingelser for produktion og afsætning af levende toskallede bløddyr (1), senest ændret ved direktiv 97/79/EF (2), særlig artikel 9, nr. 3, litra a), og

ud fra følgende betragtninger:

Kommissionens beslutning 97/20/EF (3), ændret ved beslutning 97/565/EF (4), fastlægger listen over tredjelande, hvorfra indførsel til konsum af toskallede bløddyr, pighuder, sækdyr og havsnegle i enhver form er tilladt;

i Kommissionens beslutning 98/000/EF (5) er der fastsat særlige importbetingelser for levende toskallede bløddyr, pighuder, sækdyr og havsnegle fra Tunesien;

Tunesien bør derfor medtages i listen over tredjelande, hvorfra det er tilladt at indføre levende toskallede bløddyr, pighuder, sækdyr og havsnegle;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 97/20/EF erstattes af bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 12. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 268 af 24. 9. 1991, s. 1.

(2) EFT L 24 af 30. 1. 1998, s. 31.

(3) EFT L 6 af 10. 1. 1997, s. 46.

(4) EFT L 232 af 23. 8. 1997, s. 15.

(5) Se side 31 i denne Tidende.

BILAG

Liste over tredjelande, hvorfra indførsel til konsum af levende toskallede bløddyr, pighuder, sækdyr og havsnegle i enhver form er tilladt

I. Tredjelande, der er omfattet af en særlig beslutning på grundlag af Rådets direktiv 91/492/EØF

Australien

Chile

Marokko

Peru

Sydkorea

Tunesien

Tyrkiet

II. Tredjelande, der måtte blive omfattet af en foreløbig beslutning på grundlag af Rådets beslutning 95/408/EF

Canada

Grønland

Færøerne

New Zealand

Thailand (kun for produkter, der er steriliseret eller varmebehandlet efter betingelserne i Kommissionens beslutning 93/25/EF)

USA
KOMMISSIONENS BESLUTNING af 14. oktober 1998 om listen over de kontrolprogrammer for forebyggelse af zoonoser, der kan få EU-tilskud i 1999 (meddelt under nummer K(1998) 3152/1) (98/583/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 32, og

ud fra følgende betragtninger:

Ved udarbejdelsen af listen over de kontrolprogrammer for forebyggelse af zoonoser, der kan få EU-tilskud i 1999, samt fastsættelsen af den påtænkte procentsats og beløbet for tilskuddet til det enkelte program bør der tages hensyn til det enkelte programs interesse for EU såvel som omfanget af disponible bevillinger;

Danmark har meddelt Kommissionen tilstrækkelige oplysninger til at denne kan vurdere EU's interesse i at fastsætte et EU-tilskud for programmet for 1999;

programmet, der er opført på listen i denne beslutning, skal senere godkendes særskilt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Programmet, der er opført på listen i bilaget, kan få EU-tilskud i 1999.

2. For det i stk. 1 omhandlede program er den foreslåede procentsats og beløb for EU-tilskuddet angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 19.

(2) EFT L 168 af 2. 7. 1994, s. 31.

BILAG

>TABELPOSITION>
KOMMISSIONENS BESLUTNING af 14. oktober 1998 om listen over de programmer for udryddelse og overvågninger af dyresygdomme, der kan få EF-tilskud i 1999 (meddelt under nummer K(1998) 3152/2) (98/584/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 24, stk. 5, og

ud fra følgende betragtninger:

Ved udarbejdelsen af listen over de programmer for udryddelse og overvågning af dyresygdomme, der kan få EF-tilskud i 1999, og fastlæggelsen af procentsatsen og beløbet for tilskuddet til det enkelte program bør der tages hensyn til det enkelte programs interesse for EF såvel som omfanget af disponible bevillinger;

Kommissionen har gennemgået hvert af de programmer, medlemsstaterne har forelagt, ud fra såvel et veterinært som et finansielt synspunkt;

de programmer, der er opført på listen i denne beslutning skal senere godkendes enkeltvis;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. De programmer, der er opført på listen i bilaget, kan få EF-tilskud i 1999.

2. For hvert af de i stk. 1 omhandlede programmer er de foreslåede procentsatser og beløb for EF-tilskuddet angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 19.

(2) EFT L 168 af 2. 7. 1994, s. 31.

BILAG

>TABELPOSITION>
RÅDETS AFGØRELSE af 1. oktober 1998 om udnævnelse af medlemmer af og suppleanter til Det Rådgivende Udvalg for Erhvervsuddannelse (98/C 317/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 128,

under henvisning til Rådets afgørelse af 2. april 1963 om opstilling af almindelige principper for gennemførelse af en fælles politik for faglig uddannelse (1), særlig fjerde princip, og

ud fra følgende betragtninger:

Ved afgørelse af 16. marts 1998 (2) udnævnte Rådet medlemmer af og suppleanter til Det Rådgivende Udvalg for Erhvervsuddannelse for perioden fra den 16. marts 1998 til den 15. marts 2000, med undtagelse af repræsentanterne for de spanske arbejdstagerorganisationer;

den spanske regering har nu meddelt sin kandidatliste -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleant til Det Rådgivende Udvalg for Erhvervsuddannelse for perioden fra den 1. oktober 1998 til den 15. marts 2000:

>TABELPOSITION>

Artikel 2

Denne afgørelse offentliggøres til underretning i De Europæiske Fællesskabers Tidende.

Udfærdiget i Luxembourg, den 1. oktober 1998.

På Rådets vegne

C. EINEM

Formand

(1) EFT 63 af 20.4.1963, s. 1338/63.

(2) EFT C 99 af 1.4.1998, s. 4.
KOMMISSIONENS BESLUTNING af 7. oktober 1998 om ændring af Rådets beslutning 98/256/EF for så vidt angår visse hasteforanstaltninger til beskyttelse mod bovin spongiform encephalopati (meddelt under nummer K(1998) 2974) (EØS-relevant tekst) (98/564/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 9, stk. 4, og

ud fra følgende betragtninger:

Rådets beslutning 98/256/EF af 16. marts 1998 om hasteforanstaltninger til beskyttelse mod bovin spongiform encephalopati, om ændring af beslutning 94/474/EF og om ophævelse af beslutning 96/239/EF (3) fik virkning fra datoen for meddelelsen til medlemsstaterne, dvs. den 15. april 1998;

det bør tillades, at der sendes materiale fra Det Forenede Kongerige til officielt anerkendte laboratorier i andre medlemsstater eller tredjelande med henblik på forskning, navnlig med henblik på udvikling af prøver til diagnosticering af bovin spongiform encephalopati (BSE);

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 98/256/EF foretages følgende ændringer:

1) I artikel 4, stk. 1, indsættes som litra c):

»c) prøver, der afsendes fra Veterinary Laboratory Agency, Weybridge, til officielt godkendte institutter, og som stammer fra kvæg, der er slagtet i Det Forenede Kongerige, og skal anvendes til forskning i BSE og prøver til diagnosticering af BSE.«

2) I artikel 4, stk. 2, indsættes »litra a) og b)« efter »stk. 1«.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 395 af 30. 12. 1989, s. 13.

(2) EFT L 62 af 15. 3. 1993, s. 49.

(3) EFT L 113 af 15. 4. 1998, s. 32.
RÅDETS AFGØRELSE af 24. september 1998 om udnævnelse af et medlem af Det Rådgivende Udvalg for Farmaceutuddannelsen (98/C 306/05)

RÅDET FOR DEN EUROPÆISKE UNION HAR -

under henvisning til Rådets afgørelse 85/434/EØF af 16. september 1985 om oprettelse af et rådgivende udvalg for farmaceutuddannelsen (1), særlig artikel 3 og 4, og

ud fra følgende betragtninger:

Ved afgørelse af 23. juli 1996 (2) udnævnte Rådet Claudie VIATTE til medlem af udvalget for perioden indtil den 22. juli 1999;

den franske regering har udpeget Claude PLANCHOU til efterfølger for Claudie VIATTE -

TRUFFET FØLGENDE AFGØRELSE:

Eneste artikel

Claude PLANCHOU udnævnes til medlem af Det Rådgivende Udvalg for Farmaceutuddannelsen som efterfølger for Claudie VIATTE for den resterende del af dennes mandatperiode, dvs. indtil den 22. juli 1999.

Udfærdiget i Bruxelles, den 24. september 1998.

På Rådets vegne

J. FARNLEITNER

Formand

(1) EFT L 253 af 24.9.1985, s. 43.

(2) EFT C 239 af 17.8.1996, s. 5.
RÅDETS AFGØRELSE af 24. september 1998 om beskikkelse af en suppleant til Regionsudvalget (98/553/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 198 A,

under henvisning til Rådets afgørelse 98/110/EF af 26. januar 1998 (1) om beskikkelse af medlemmerne af og suppleanterne til Regionsudvalget,

i betragtning af, at en plads som suppleant til ovennævnte udvalg er blevet ledig, efter at Ramón García Cañal er trådt tilbage som suppleant, hvilket Rådet blev underrettet om den 28. juli 1998;

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

Leonardo Verdín Bouza beskikkes som suppleant til Regionsudvalget som efterfølger for Ramón García Cañal for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 24. september 1998.

På Rådets vegne

N. MICHALEK

Formand

(1) EFT L 28 af 4. 2. 1998, s. 19.
RÅDETS BESLUTNING af 28. september 1998 om bemyndigelse af Kongeriget Spanien til at videreføre aftalen om de gensidige fiskeriforbindelser med Den Sydafrikanske Republik indtil den 7. marts 1999 (98/557/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 167, stk. 3,

under henvisning til forslag fra Kommissionen, og

ud fra følgende betragtninger:

Aftalen vedrørende de gensidige fiskeriforbindelser mellem regeringen for Kongeriget Spanien og regeringen for Den Sydafrikanske Republik, som blev undertegnet den 14. august 1979, trådte i kraft den 8. marts 1982 for en første periode på ti år; aftalen forbliver derefter i kraft på ubestemt tid, såfremt den ikke opsiges med 12 måneders varsel;

i henhold til artikel 167, stk. 2, i tiltrædelsesakten af 1985 berøres de rettigheder og forpligtelser, der følger af fiskeriaftaler, som Kongeriget Spanien har indgået med tredjelande, ikke i den periode, hvor bestemmelserne i disse aftaler opretholdes midlertidigt;

i medfør af artikel 167, stk. 3, i nævnte akt vedtager Rådet inden udløbet af de fiskeriaftaler, som Kongeriget Spanien har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelser for perioder på højst et år; ovennævnte aftale er videreført indtil den 7. marts 1998 (1);

for at undgå en afbrydelse af fiskeriaktiviteterne fra de berørte fællesskabsfartøjer bør Kongeriget Spanien bemyndiges til at videreføre nævnte aftale indtil den 7. marts 1999 -

VEDTAGET FØLGENDE BESLUTNING:

Artikel 1

Kongeriget Spanien bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 8. marts 1982, indtil den 7. marts 1999.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 28. september 1998.

På Rådets vegne

W. MOLTERER

Formand

(1) EFT L 164 af 21. 6. 1997, s. 37.
KOMMISSIONENS AFGØRELSE af 1. oktober 1998 om udnævnelse af nye medlemmer samt fornyelse af nuværende medlemmers mandat i Ekspertudvalget for Transit af Elektricitet gennem de Overordnede Net nedsat ved Kommissionens afgørelse nr. 92/167/EØF (meddelt under nummer K(1998) 2884) (EØS-relevant tekst) (98/559/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens afgørelse nr. 92/167/EØF om oprettelse af et ekspertudvalg for transit af elektricitet gennem de overordnede net (1), senest ændret ved afgørelse nr. 97/559/EØF (2), særlig dens artikel 4, stk. 2, og

ud fra følgende betragtninger:

Adskillige medlemmer er fratrådt; det er derfor nødvendigt at udnævne nye medlemmer af udvalget efter høring af de berørte kredse, for så vidt angår repræsentanterne for højspændingsnettene og den uafhængige ekspert -

TRUFFET FØLGENDE AFGØRELSE:

Artikel 1

Følgende personer udnævnes til nye medlemmer af Ekspertudvalget for Transit af Elektricitet gennem de Overordnede Net:

- som repræsentanter for højspændingsnettene:

for Frankrig:

Hr. Jean Kowal, Vicegeneral controller, direktoratet for produktion og transmission, EDF,

som afløser hr. Jacob, afgående medlem

for Tyskland:

Hr. Peter Reeh, administrerende direktør, chef for handelsafdelingen, VEAG,

som afløser hr. Hartenstein, afgående medlem

for Belgien:

Hr. Daniel Dobbeni, medlem af CPTE's bestyrelse,

som afløser hr. Waha, afgående medlem

for Sverige:

Hr. Roger Kearsley, vicechef for markedsafdelingen, Svenska Kraftnät

som afløser hr. Magnusson, afgående medlem

- som uafhængig ekspert:

Hr. Jean-Paul Aghetti, Energy Manager France, Pechiney,

som afløser hr. Declercq, afgående ekspert.

Artikel 2

Denne afgørelse træder i kraft på andendagen efter offentliggørelsen i De Europæiske Fællesskabers Tidende.

Udfærdiget i Bruxelles, den 1. oktober 1998.

På Kommissionens vegne

Christos PAPOUTSIS

Medlem af Kommissionen

(1) EFT L 74 af 20. 3. 1992, s. 43.

(2) EFT L 230 af 21. 8. 1997, s. 18.
KOMMISSIONENS BESLUTNING af 30. september 1998 om anden ændring af beslutning 98/339/EF om beskyttelsesforanstaltninger mod klassisk svinepest i Spanien (meddelt under nummer K(1998) 2871) (EØS-relevant tekst) (98/555/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 10, stk. 4, og

ud fra følgende betragtninger:

Der er forekommet udbrud af klassisk svinepest i Spanien;

Spanien har truffet foranstaltninger inden for rammerne af Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (3), senest ændret ved akten vedrørende Østrigs, Finlands og Sveriges tiltrædelse;

som følge af sygdomssituationen var det nødvendigt at vedtage Kommissionens beslutning 97/285/EF af 30. april 1997 om beskyttelsesforanstaltninger mod klassisk svinepest i Spanien (4), at ændre den ved beslutning 97/446/EF (5), 98/93/EF (6) og 98/271/EF (7), og at ophæve den ved beslutning 98/339/EF (8), samt at ændre beslutning 98/339/EF ved beslutning 98/411/EF (9);

Spanien har vedtaget det nationale seroovervågningsprogram for klassisk svinepest, som blev godkendt ved Kommissionens beslutning 98/176/EF (10);

som følge af den gunstige udvikling i sygdomssituationen bør de vedtagne foranstaltninger for flytning af svin og handel med ornesæd fra bestemte områder i Spanien ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Bilag I til beslutning 98/339/EF affattes som angivet i bilaget til nærværende beslutning.

2. Artikel 3 i og bilag II til beslutning 98/339/EF udgår.

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 30. september 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 29.

(2) EFT L 62 af 15. 3. 1993, s. 49.

(3) EFT L 47 af 21. 2. 1980, s. 11.

(4) EFT L 114 af 1. 5. 1997, s. 47.

(5) EFT L 190 af 19. 7. 1997, s. 48.

(6) EFT L 18 af 23. 1. 1998, s. 35.

(7) EFT L 120 af 23. 4. 1998, s. 23.

(8) EFT L 148 af 19. 5. 1998, s. 43.

(9) EFT L 188 af 2. 7. 1998, s. 40.

(10) EFT L 65 af 5. 3. 1998, s. 26.

BILAG

Comarcas veterinarias i provinsen Zaragoza

Alagón

Borja

Tauste

Zaragoza

Illueco

La Almunia de Doña Godina

Comarcas veterinarias i provinsen Sevilla

Los Alcores
RÅDETS AFGØRELSE af 12. oktober 1998 om udnævnelse af ordinære medlemmer af og suppleanter til Udvalget for Den Europæiske Socialfond (98/C 330/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), særlig artikel 17,

under henvisning til Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (2), særlig artikel 28,

under henvisning til forslag fra Kommissionen,

under henvisning til Rådets afgørelse af 23. oktober 1995 om udnævnelse af ordinære medlemmer af og suppleanter til Udvalget for Den Europæiske Socialfond (3) og

ud fra følgende betragtninger:

Mandatet for såvel ordinære medlemmer af som suppleanter til Udvalget for Den Europæiske Socialfond udløber den 22. oktober 1998;

de ordinære medlemmer af og suppleanter til Udvalget for Den Europæiske Socialfond skal udnævnes for en treårs periode -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleanter til Udvalget for Den Europæiske Socialfond for perioden fra den 23. oktober 1998 til den 22. oktober 2001:

I. REGERINGSREPRÆSENTANTER

a) >TABELPOSITION>

b) >TABELPOSITION>

II. ARBEJDSGIVERREPRÆSENTANTER

a) >TABELPOSITION>

b) >TABELPOSITION>

III. ARBEJDSTAGERREPRÆSENTANTER

a) >TABELPOSITION>

b) >TABELPOSITION>

Artikel 2

Denne afgørelse offentliggøres til underretning i De Europæiske Fællesskabers Tidende.

Udfærdiget i Luxembourg, den 12. oktober 1998.

På rådets vegne

R. EDLINGER

Formand

(1) EFT L 185 af 15.7.1988, s. 9. Forordningen er senest ændret ved forordning (EF) nr. 3193/94 (EFT L 337 af 24.12.1994, s. 11).

(2) EFT L 374 af 31.12.1988, s. 1. Forordningener er senest ændret ved forordning (EF) nr. 3193/94 (EFT L 337 af 24.12.1994, s. 11).

(3) EFT C 296 af 10.11.1995, s. 7.
RÅDETS AFGØRELSE af 26. oktober 1998 om supplering af fælles aktion 95/545/FUSP vedtaget af Rådet på grundlag af artikel J.3 i traktaten om Den Europæiske Union vedrørende Den Europæiske Unions deltagelse i strukturerne til iværksættelse af fredsaftalen for Bosnien-Hercegovina (98/607/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.11, og

ud fra følgende betragtninger:

Rådet vedtog den 11. december 1995 fælles aktion 95/545/FUSP vedrørende Den Europæiske Unions deltagelse i strukturerne til iværksættelse af fredsaftalen for Bosnien-Hercegovina (1) og besluttede den 20. december 1996 ved afgørelse 96/745/FUSP (2) at forlænge gyldigheden af fælles aktion 95/545/FUSP indtil den 31. december 1998;

Fredsimplementeringsrådet udvidede den høje repræsentants opgaver under ministerkonferencerne den 14. november 1996 i Paris, den 4. og 5. december 1996 i London og den 30. maj 1997 i Sintra; Rådet vedtog den 22. juli 1997 ved afgørelse 97/476/FUSP (3) tilsvarende at supplere EU's deltagelse i finansieringen af budgettet for den høje repræsentants kontor ved et bidrag over fællesskabsbudgettet på 4,6 mio. ECU i 1997 og på 6,26 mio. ECU i 1998;

Fredsimplementeringsrådet udvidede på ministerkonferencen i Bonn den 10. december 1997 den høje repræsentants mission; der er brug for ekstra midler til at give den høje repræsentant mulighed for at udføre sine nye opgaver, der blev fastlagt på Bonn-konferencen, indtil den 31. december 1998; den høje repræsentants kontor har anmodet alle donorlandene om at bidrage til disse midler; det bidrag, der er fastsat i afgørelse 97/476/FUSP, vil være opbrugt inden udgangen af 1998 -

TRUFFET FØLGENDE AFGØRELSE:

Artikel 1

1. For at dække Den Europæiske Unions bidrag til de supplerende udgifter i forbindelse med opfyldelsen af den høje repræsentants mandat i 1998, afholdes et beløb på højst 2,8 mio. ECU over De Europæiske Fællesskabers almindelige budget for 1998.

2. De udgifter, der finansieres med det i stk. 1 nævnte beløb, forvaltes under overholdelse af Fællesskabernes budgetprocedurer og -regler.

Artikel 2

Denne afgørelse træder i kraft på datoen for vedtagelsen.

Den anvendes indtil den 31. december 1998.

Artikel 3

Denne afgørelse offentliggøres i Tidende.

Udfærdiget i Luxembourg, den 26. oktober 1998.

På Rådets vegne

W. SCHÜSSEL

Formand

(1) EFT L 309 af 21. 12. 1995, s. 2.

(2) EFT L 340 af 30. 12. 1996, s. 3.

(3) EFT L 205 af 31. 7. 1997, s. 2.